Z A P I S N I K
8. sjednice Vijeća Mjesnog odbora Dubrava - Središte,
održane 28. veljače 2022.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Božidar Macan, Marija Orešić, Ivana Lulić, Lucija Matić, Svan Relac, Damir Nehyba



Predsjedava Ivana Blažević, predsjednica Vijeća.

Zapisnik vodi: Raco Jaković, potpredsjednik Vijeća.



	Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 7. sjednice Vijeća, održane 28. siječnja 2022., bez izmjena:

	Na prijedlog predsjednice Vijeće jednoglasno utvrđuje

D N E V N I    R E D:

1. Zahtjevi za povremeno korištenje prostora mjesne samouprave, Međugorska 55, za potrebe Udruge alkoapstinenata Dubrava centar i Dubrava centar I – donošenje zaključka
2. Predstavka građana – prekomjerna buka – donošenje zaključka
3. Imovinsko – pravni status k.č.br. 6209/3, 6205 i 6206 sve k.o. Dubrava – donošenje zaključka
4. Kupnja zemljišta k.č.br. 5161/7 k.o. Dubrava z.k.č.br. 2986/868 k.o. Granešina – očitovanje
5. Pitanja, prijedlozi i obavijesti.



Ad 1. Zahtjevi za povremeno korištenje prostora mjesne samouprave, Međugorska 55, za potrebe Udruge alkoapstinenata Dubrava centar i Dubrava centar I 

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglosno donosi 

ZAKLJUČAK
o davanju na povremeno korištenje prostora u objektu mjesne samouprave

Vijeće Mjesnog odbora Dubrava – središte odobrava povremeno korištenje prostora u objektu mjesne samouprave Dubrava - središte, Međugorska 55, slijedećim korisnicima:

I. Udruzi alkoapstinenata Dubrava centar utorkom od 18,00 do 19,30 sati
II. Udruzi alkoapstinenata Dubrava centar I utorkom od 19,30 do 21,00 sat



Ad 2. Predstavka građana – prekomjerna buka 

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


Z A K LJ U Č A K
o prijedlogu rješavanja problema prekomjerne buke


I. Vijeće Mjesnog odbora Dubrava – središte razmotrilo je predstavku građana vezanu za prekomjernu buku uzrokovanu zvučnicima ugrađenim na vanjskom dijelu Franjevačkog samostana Hercegovačke provincije na adresi Avenija Gojka Šuška 2.

II. Uspostavom kontakta sa Župom dobivena je informacija o slaganju sa službenom izmjerom kako bi svi mogli dalje postupati sukladno dobivenim rezultatima.


III. Vijeće Mjesnog odbora Dubrava – središte predlaže službenu izmjeru razine buke uzrokovane zvučnicima ugrađenim na vanjskom dijelu Franjevačkog samostana Hercegovačke provincije na adresi Avenija Gojka Šuška 2.



Ad 3. Imovinsko – pravni status k.č.br. 6209/3, 6205 i 6206 sve k.o. Dubrava 

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


Z A K LJ U Č A K
o prijedlogu za utvrđivanje imovinsko - pravnog statusa k.č.br. 6209/3, 6205 i 6206 sve k.o. Dubrava
I. Predlaže se utvrđivanje imovinsko-pravnog statusa k.č.br. 6209/3, 6205 i 6206 sve k.o. Dubrava.
II. Navedeno je potrebno kako bi se utvrdilo daljnje postupanje na navedenim k.č. obzirom da su u izuzetno lošem stanju te predstavljaju sigurnosni rizik za sve građane.



Ad 4. Kupnja zemljišta k.č.br. 5161/7 k.o. Dubrava z.k.č.br. 2986/868 k.o. Granešina

Članovi Vijeća primili su pisani material uz poziv.
U raspravi sudjeluju svi prisutni. 

Vijeće jednoglasno donosi


Z A K LJ U Č A K
[bookmark: _GoBack]o očitovanju vezano za kupnju zemljišta k.č.br. 5161/7 k.o. Dubrava z.k.č.br. 2986/868 k.o. Granešina 


Vijeće Mjesnog odbora Dubrava – središte  suglasno je s prodajom zemljišta k.č.br. 5161/7 k.o. Dubrava z.k.č.br. 2986/868 k.o. Granešina u vlasništvu Grada Zagreba, obzirom da nema u planu namjenu za navedenu česticu.



Ad 5. Pitanja, prijedlozi i obavijesti.

Vijećnica Antonija Majić traži hitni pregled i čišćenje slivnika od strane Vodoopskrbe i odvodnje d.o.o. koji provode redovno čišćenje slivnika na uslužnom području Grada Zagreba - održavanje građevina javne odvodnje oborinskih voda, sukladno ugovoru s Gradom Zagrebom .

Potpredsjednik Raco Jaković moli da se za sljedeću sjednicu uvrsti točka vezana uz održavanje platoa na adresi Hrvatskog proljeća 20-22.


KLASA:024-08/22-003/492
URBROJ:251-13-11-5-22-2
Zagreb, 28. veljače 2022.


Zapisnik sastavio:                                                                             Predsjednica 
Raco Jaković,                                                                           Vijeća Mjesnog odbora
potpredsjednik Vijeća                                                                   Dubrava – središte

                                                                                                          Ivana Blažević



